CELEX: 31981R1989
Language: el
Date: 1981-07-13 00:00:00
Title: Κανονισμός (ΕΟΚ) αριθ. 1989/81 τού Συμβουλίου τής 13ης Ιουλίου 1981 περί τών ενεργειών πού τυγχάνουν στήν Ελλάδα αυξημένου ποσοστού παρεμβάσεως τού Ευρωπαϊκού Κοινωνικού Ταμείου

Avis juridique important

|

31981R1989

Κανονισμός (ΕΟΚ) αριθ. 1989/81 τού Συμβουλίου τής 13ης Ιουλίου 1981 περί τών ενεργειών πού τυγχάνουν στήν Ελλάδα αυξημένου ποσοστού παρεμβάσεως τού Ευρωπαϊκού Κοινωνικού Ταμείου  

Επίσημη Εφημερίδα αριθ. L 194 της 17/07/1981 σ. 0004

***** ΚΑΝΟΝΙΣΜΟΣ (ΕΟΚ) αριθ. 1989/81 ΤΟΥ ΣΥΜΒΟΥΛΙΟΥ  της 13ης Ιουλίου 1981  περί των ενεργειών που τυγχάνουν στην Ελλάδα αυξημένου ποσοστού παρεμβάσεως του Ευρωπαϊκού Κοινωνικού Ταμείου  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 127,  την πράξη προσχωρήσεως του 1979,  την πρόταση της Επιτροπής,  τη γνώμη του Ευρωπαϊκού Κοινοβουλίου (1),  τη γνώμη της Οικονομικής και Κοινωνικής Επιτρο- πής (2),  Εκτιμώντας:  ότι μετά την προσχώρηση της Ελλάδος στην Κοινότητα, ο πίνακας των περιοχών, που προβλέπεται στον κανονισμό (ΕΟΚ) αριθ. 2895/77 του Συμβουλίου της 20ής Δεκεμβρίου 1977 περί των ενεργειών που τυγχάνουν αυξημένου ποσοστού παρεμβάσεως του Ευρωπαϊκού Κοινωνικού Ταμείου (3), απαιτεί συμπληρώσεις·  ότι εν αναμονή του καθορισμού των ελληνικών περιοχών στις οποίες θα δοθεί προτεραιότητα, πρέπει να παρασχεθεί προσωρινά στην Ελλάδα το αυξημένο ποσοστό παρεμβάσεως του Ευρωπαϊκού Κοινωνικού Ταμείου,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Οι ενέργειες που πραγματοποιούνται στην Ελλάδα τυγχάνουν του αυξημένου ποσοστού παρεμβάσεως που προβλέπεται στο άρθρο 8 της αποφάσεως 71/66/ΕΟΚ (4), όπως τροποποιήθηκε με την απόφαση 77/801/ΕΟΚ (5).  Άρθρο 2  Ο παρών κανονισμός εφαρμόζεται στις ενέργειες που αποτελούν αντικείμενο αιτήσεως συνδρομής που έχει ήδη λάβει την έγκριση της Επιτροπής προ της ενάρξεως ισχύος των κανόνων που απορρέουν από την επανεξέταση της αποφάσεως 71/66/ΕΟΚ, όπως τροποποιήθηκε, η οποία προβλέπεται στο άρθρο 11 της αποφάσεως αυτής.  Άρθρο 3  Ο παρών κανονισμός τίθεται σε ισχύ από την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ισχύει από την 1η Ιανουαρίου 1981.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 13 Ιουλίου 1981.  Για το Συμβούλιο  Ο Πρόεδρος  Lord CARRINGTON  (1) ΕΕ αριθ. C 144 της 15. 6. 1981, σ. 34.  (2) Γνώμη που διατυπώθηκε στις 29 Απριλίου 1981 (δεν δημοσιεύθηκε ακόμη στην Επίσημη Εφημερίδα).  (3) ΕΕ αριθ. L 337 της 27. 12. 1977, σ. 7.  (4) ΕΕ αριθ. L 28 της 4. 2. 1971, σ. 15.  (5) ΕΕ αριθ. L 337 της 27. 12. 1977, σ. 8.